Agder

Agder er et norsk fylke i landsdelen Sørlandet, som ble opprettet da Aust-Agder og Vest-Agder ble slått sammen 1. januar 2020 etter vedtak i Stortinget 8. juni 2017. Agder grenser mot Rogaland i vest og mot Telemark i nord og øst. Agder fylke har et areal på  km² med  innbyggere per 1. januar 2025.Statistisk sentralbyrå: Folkemengde 4. kvartal 2019 i fylker og kommuner

 Etymologi 
Ordet «Agder» er historisk brukt om kyststrekningen mellom munningen av elva Sira i vest og Gjernestangen i øst. Navnet er minst 1.500 år gammelt, men det hersker usikkerhet om den opprinnelige betydningen av ordet. Det kan tilsvare det engelske ordet edge («kant»), altså «kanten på landet mot sjøen» (jfr navn som Karmøy og Jæren med samme betydning). «Agder» kan også være avledet av norrønt ǫgd («spiss», «landet som stikker spisst ut i havet», jfr Agde og Cap d'Agde på Frankrikes middelhavskyst). Det kan også være avledet av norrønt agi («sjøgang», «landet ved urolig sjø»).Thorsnæs, Geir: «Agder» i Store norske leksikon på snl.no. Hentet 19. januar 2023 fra  

Jordanes skriver i sitt verk De origine actibusque Getarum («Om goternes opprinnelse og gjerninger») om et folk han navngir augandzi. Disse har trolig gitt området navnet. Augandzi kan være avledet av urgermansk agwjō («øy») – altså «øyboere» – ettersom Jordanes mente at «Scandza» (Skandinavia) var en øy.<ref>«a great island named Scandza», hentet fra [http://people.ucalgary.ca/~vandersp/Courses/texts/jordgeti.html Jordanes: The Origin and Deeds of the Goths]</ref>

En annen teori er at augandzi har med vekst og høyde å gjøre, og er av samme betydning som norrønt auka («øke», «vokse»). Kan hende navnet passet til et folk med kroppshøyde over gjennomsnittet, slik det fortsatt er tilfelle.

Personer fra Agder fylke kalles «egder» (entall: «egd» eller «egde»), og det kan skilles mellom aust- og vestegder. Bruk av preposisjonen «på» (på Agder) har tradisjonelt stort sett vært brukt om Agders historiske utstrekning langs kysten, mens «i» Agder brukes om fylket (regionen).

 Historie 
Området var opprinnelig et småkongedømme (Agðir) og senere et fylke (Egða fylki) under Gulatingsloven.

Administrativt ble Egdafylki til Agdesiden len, og var ett av ni hovedlen i Norge på 1600-tallet. Agdesiden bestod av smålenene: Lister, Mandal (også kalt Midtsyssel len), Nedenes og Råbyggelaget.

Inntil 1400-tallet var det ingen byer mellom Skien og Stavanger. Agder var et rent landdistrikt. Det tidligste urbane samfunn en kjenner på Agder var Arendal, som trolig var ladested under Tønsberg fra omkring år 1500.

Frem til rundt 1902 tilhørte Agder landsdelen Vestlandet. Avisen Vestlandske Tidende kom ut i Arendal. Det var tidligere vanlig å dele inn Agder i kystområdet, Agdesiden og Raabyggelaget (innlandet). Raabyggelaget omfattet indre Aust-Agder fylke, samt Åseral i daværende Vest-Agder fylke.

Fra 1902 fikk Agder konkurranse med et rivaliserende navn, Sørlandet. Dette navnet ble i utgangspunktet brukt om kystområdene i Agder, men ble senere utvidet til å omfatte hele Agder.

Agder kan i dag deles inn i følgende områder (distrikter): Lister, Kristiansandregionen, Setesdal og Østre Agder.

 Natur og geografi 
Agder har varierte landskap, med en glidende overgang mellom landskapstypene på Vestlandet og Østlandet. Fylket har jevnt over skrint jordsmonn, særlig i indre strøk. Områder egnet for jordbruk finnes først og fremst langs kysten og i dalførene, men et kupert terreng med lite sammenhengende dyrkbare områder begrenser jordbruket også her. Et mildt klima har skapt områder med eik og andre varmekjære løvtrær rundt fjordene og i moreneavsetningene helt ute ved kysten, og har også skapt gunstige forhold for hagebruk med grønnsaker og bær, særlig i områdene rundt Grimstad. Utover dette er fylket preget av surt jordsmonn med mye barskog dominert av furu og einer, og mange steder når barskogen helt ut mot havet. Fruktbare, kalkrike jordbruksområder er sjeldne. 

En utløper av Golfstrømmen går inn i Skagerrak langs Jylland før den avbøyes ved å blande seg med strømmer fra Østersjøen for å gå vestover langs kysten av Agder. Dette gir en havtemperatur som er en medvirkende årsak til at fylket har landets varmeste og mest solrike klima.

Høyeste punkt i fylket er Sæbyggjenuten (1 507 moh.) på grensen mot Telemark. Den største innsjøen er den oppdemmede Blåsjø på 80,53 km². Den lengste elva i Agder er Otra på 246 kilometer. Andre store elver er Tovdalselva,Mandalselva, Audna (Audnedalselva), Lygna, Nidelva, Kvina, Fedaelva og Sira.

 Geologi 
Fylket består nesten utelukkende av grunnfjell, den kaledonske fjellkjedefoldingens skyvedekker nådde ikke så langt sørøst. Vanlige bergarter er gneis, granitt og marmor. Hele fylket er den del av det svekonorvegiske grunnfjellsskjold, som er 1 milliard år gammelt eller noe mer. Grunnfjellet har sprekke- og svakhets-soner som strekker seg som rutenett nordøst-sørvest, og mange av de store innsjøene i Setesdalsheiene ligger orientert etter disse sonene. Det er også noen nord-sørgående sprekksoner som gjennom nyere tid har blitt gravd ut av isbreer og smeltevann, og disse sprekksonene har gitt opphav til Sirdalen og de andre større elvedalene i fylket.

For rundt 600 millioner år siden sank grunnfjellet i havet og ble gjennom millioner av år dekket av noen tusen meter tykke sedimenter hvor det nederst ble dannet fyllitt. Under den kaledonske fjellkjedefolding 200 millioner år senere ble dette sedimentære dekket hevet opp, og noen steder førte fjellfoldingen til at eldre gneis ble lagt som en kappe over de nå hevede sedimentmassene. I kvartær-tiden ble sediment- og fyllitt-dekket slitt bort, og man finner i dag bare de nederste (eldste) lagene av dette fyllitt-dekket nord og vest for Blåsjø, og på enkelte topper helt nord i fylket.

Siste istid avsatte både flyttblokker og bunnmorene, og noen steder finner man dødisgroper. Det er også noen steder avsatt eskere, fra Setesdalsheiene i nord til Lista i sør. Det store norske raet krysser fylket fra øst til vest. Den østre delen ligger delvis under vann og kommer opp i Raet nasjonalpark.

 Flora og fauna 
Mange steder i fylket er fjellet svært blankskurt, med noe flyttblokker og et beskjedent jorddekke med en sparsom vegetasjon. Den sure grunnfjellsbunnen gir mest grobunn for hardføre arter av gress og lyng i nord, og mye furu over hele fylket. 

Agder er det fylket i landet som har flest treslag i vegetasjonen. Langs kysten, under den marine grensen, har fylket store innslag av varmekjær løvskog. Den naturlige vegetasjonen preges også av forvillede arter fra hager og parker. I kystlandskapet er det et betydelig innslag av ballastplanter. Gimle gård har fylkets eneste arboret.

Dyrelivet omfatter blant annet elg, rådyr, rødrev, hare, lemen, fjellrype, villrein og gaupe. I Setesdalsheiene i nord finnes en villreinstamme, men kraft- og hytteutbyggingen har redusert beitemarkene og presset denne reinstammen. Sur nedbør har også redusert mange ørretstammer i området. De kalkrike fyllitt-områdene i nord og vest har noe ørret, mens bekkerøye er satt ut i de surere vannene som dominerer i Agder.

 Kommuner 
Det er 25 kommuner i Agder fylke fra 1. januar 2020:Regjeringen: Kommunereformen - Nye kommuner og navn
NrKartNavnAdm.senterGrunnlagtFolketallFlatemålkm²Målform ValgdistriktRegionråd420125px|center|Risør kommune Risør1837NøytralAust-AgderØstre Agder420225px|center|Grimstad kommune GrimstadBokmålØstre Agder420325px|center|Arendal kommune Arendal1723BokmålØstre Agder420425px|center|Kristiansand kommune Kristiansand1641BokmålVest-AgderKristiansandregionen420525px|center|Lindesnes kommune MandalBokmålKristiansandregionen420625px|center|Farsund kommune Farsund1795BokmålLister420725px|center|Flekkefjord kommune Flekkefjord1842BokmålLister421125px|center|Gjerstad kommune Gjerstad1838NøytralAust-AgderØstre Agder421225px|center|Vegårshei kommune Myra1837NøytralØstre Agder421325px|center|Tvedestrand kommune Tvedestrand1837BokmålØstre Agder421425px|center|Froland kommune Osedalen1850NøytralØstre Agder421525px|center|Lillesand kommune Lillesand1837BokmålKristiansandregionen421625px|center|Birkenes kommune Birkeland1838NøytralKristiansandregionen421725px|center|Åmli kommune Åmli1837NynorskØstre Agder421825px|center|Iveland kommune Birketveit1886NøytralKristiansandregionenrkrs.no  - Om oss - historie - «Region Kristiansand ble relansert med nytt navn og nye vedtekter fra 01.01.18. Frem til 31.12.17. samarbeidet kommunene i Kristiansandsregionen under navnet Knutepunkt Sørlandet. Knutepunkt Sørlandet var et interkommunalt samarbeid for de sju kommunene Lillesand, Birkenes, Iveland, Vennesla, Kristiansand, Søgne og Songdalen». «... fra 1. januar 2006. Fra samme dato meldte Iveland kommune seg inn i KnpS.»421925px|center|Evje og Hornnes kommune EvjeNøytralSetesdal422025px|center|Bygland kommune Bygland1838NynorskSetesdal422125px|center|Valle kommune Valle1837NynorskSetesdal422225px|center|Bykle kommune BykleNynorskSetesdal422325px|center|Vennesla kommune VenneslaNøytralVest-AgderKristiansandregionen422425px|center|Åseral kommune Kyrkjebygda1837NynorskSetesdal422525px|center|Lyngdal kommune AlleenBokmålLister422625px|center|Hægebostad kommuneTingvatn1837NynorskLister422725px|center|Kvinesdal kommuneLiknes1838NøytralLister422825px|center|Sirdal kommuneTonstadNøytralLister4225px|center|Agder  KristiansandNøytralAust-AgderVest-AgderSørlandet

Kommunene Kristiansand, Arendal, Farsund, Flekkefjord, Grimstad, Lillesand, Lindesnes, Lyngdal, Risør og Tvedestrand har bystatus, enten ved en historisk status som kjøpstad, eller ved at kommunene har vedtatt at kommunesenteret skal kalles by.

 Politikk 

 Fylkestinget 
Fylkeskommunen styres etter formannskapsmodellen. Fylkestinget har 49 representanter.

Arne Thomassen (H) er fylkesordfører og Bjørn Ropstad (KrF) er fylkesvaraordfører

 Tettsteder  
Hovedartikkel: Tettsteder i Agder.
De største tettstedene i Agder, rangert etter innbyggertall per . Totalt var det i  55 tettsteder i fylket, og de tjue største var:

Kristiansand –  (Kristiansand)
Arendal –  (Arendal , Grimstad )
Korsvik –  (Kristiansand)
Grimstad –  (Grimstad)
Vennesla –  (Vennesla , Kristiansand )
Mandal –  (Lindesnes)
Søgne –  (Kristiansand)
Lillesand –  (Lillesand)
Flekkefjord –  (Flekkefjord)
Lyngdal –  (Lyngdal)
Nodeland og Brennåsen –  (Kristiansand)
Risør –  (Risør)
Skålevik –  (Kristiansand)
Farsund –  (Farsund)
Blakstad –  (Froland)
Birkeland –  (Birkenes)
Evje –  (Evje og Hornnes)
Tvedestrand  –   (Tvedestrand)
Liknes –  (Kvinesdal)
Vanse –  (Farsund)

 Se også 
Tettsteder i Agder

 Lokalmedia 

Aviser

  Fædrelandsvennen kommer ut i Kristiansandsområdet
 KRS – Avisen Kristiansand er lokalavisa for byen Kristiansand
 Agderposten kommer ut i Arendal
 Arendals Tidende og Geita er lokalaviser i Arendal
 Aust-Agder Blad er lokalavis i Risør
 Frolendingen Lillesands-Posten, er lokalavis for Lillesand og Birkenes
 Tvedestrandsposten er lokalavis for Tvedestrand
 Setesdølen Lindesnes er lokalavis i Mandal
 Lister er lokalavis i Lister-regionen
 Agder Flekkefjords Tidende er lokalavis i Flekkefjord

Radio og TV

 Radio Sør er heleid av Fædrelandsvennen Radio Søgne er lokalradio i Søgne
 TV Sør er heleid av Fædrelandsvennen.
 TVAgder'' er lokalradio i Arendal

 Næringsliv 
Kristiansand Dyrepark er blant landets største fornøyelsesparker. Agderparken er en større næringspark i Arendal. Sørlandsparken er et betydelig næringsområde, som inkluderer Sørlandssenteret, i Kristiansand.

 Bispedømme 
Agder bispedømme er et tidligere navn på Agder og Telemark bispedømme. 

 Rettspleie 
Agder tingrett er en domstol som behandler saker med verneting i Agder rettskrets.

Agder lagmannsrett er ankeinstans for saker fra Agder tingrett, Telemark tingrett og Vestfold tingrett.

 Se også 
 Sørlandet
 Aust-Agder
 Vest-Agder

 Referanser 

 Eksterne lenker 


Kategori:Sørlandet
Kategori:Landskap i Norge
Kategori:Agder
Kategori:Stater og territorier etablert i 2020